**SAOPĆENJE ZA MEDIJE**

**Sarajevo, 24-februar-2015**

**U okviru projekta „Primjena koncepta ljudske sigurnosti u cilju stabilizacije zajednica u Kantonu 10“**

**u Kupresu se održava Obuka o pisanju i implementaciji EU projekata- program 2.**

U Kupresu, od 23-27. februara 2015.godine Međunarodna organizacija za migracije IOM organizira petodnevnu intenzivnu Obuku uz angažman Projektne akademije Serda na kojoj učestvuje 16 polaznika, među kojima su predstavnici Vlade Hercegbosanske županije, općina Tomislavgrad, Livno, Kupres, Glamoč, Bosansko Grahovo i Drvar te predstavnici ne-vladinih organizacija (NVO) aktivnih na području Kantona 10. Ovo je drugi dio Obuke na teme „Program edukacije o alatima i potrebnim vještinama za uspješno pisanje, apliciranje i upravljanje EU projektima– program 2“. Prvi dio edukacije je uspješno završen u 2014. godini, a učesnici ovih obuka su osobe koje su zadužene za pisanje i implementaciju projekata EU ispred opština , NVO-a i Vlade HBŽ.

U narednom periodu većina pomoći od strane Evropske unije za BiH će biti distribuirana preko vladinih institucija i nevladinih organizacija. EU financira širok raspon projekata i programa u područjima kao što su:

* regionalni i urbani razvoj
* zapošljavanje i socijalna uključenost
* poljoprivreda i ruralni razvoj
* pomorska i ribarstvena politika
* istraživanje i inovacije
* humanitarna pomoć.

Sredstvima se upravlja u skladu sa strogim pravilima kako bi se čvrsto nadzirala njihova uporaba i osiguralo da se novac troši na transparentan i odgovoran način.

Na sredstva EU će se aplicirati putem javnih poziva , na osnovu projektnih prijedloga. Obuke će imati za cilj ojačati kapacitete bh. Institucija i nevladinih organizacija za uspješno pisanje, apliciranje i upravljanje EU projektima kroz unapređenje i razvoj vještina za pisanje prijedloga projekata –program 2.

Obuka se realizuje u okviru projekta pod nazivom **„Primjena koncepta ljudske sigurnosti u cilju stabilizacije zajednica u Kantonu 10“, koji implementiraju UNDP, UNHCR, UNICEF i IOM** u partnerstvu sa Vladom i općinama Kantona 10, Crvenim križom, Kantonalnim centrom za socijalnu skrb, te lokalnim organizacijama civilnog društva, a koji finansira UN Sigurnosni Fond - UN HSTF (Human Security Trust Fund) i Vlada Kantona 10. Cilj projekta je poboljšanje i stabilizacija ekonomskih, socijalnih i ostalih nedostataka koje posebno utiču na položaj socijalne ugroženih grupa u Kantonu 10.

Međunarodna organizacija za migracije (IOM) je usmjerila projektne aktivnosti na osnaživanju kapaciteta službenika vladinog i NVO sektora kako bi dodatno razvili znanja i vještine na razumivanju i pristupanju raspoloživih donatorskih sredstvima u BIH.

Ukupna realizacija projekta će doprinijeti jačanju kapaciteta kantonalnih i općinskih vlasti, a i NVO za pružanje socijalnih usluga s ciljem smanjenja lične i društvene nesigurnosti, jačanju kapaciteta unutar obrazovnog sistema, kantonalnih i općinskih vlasti u spriječavanju diskriminacije i nasilja, unapređenju spremnosti kritičnih područja u Kantonu 10 da odgovore na rizike i prijetnje sigurnosti zajednice te jednakom pristupu mogućnostima zapošljavanja i ekonomskoj održivosti u prioritetnim područjima.

Za više informacija kontaktirajte Editu Selimbegović tel: 293-713**eselimbegovic@iom.int**